Πρόταση απόφασης του Συμβουλίου περί εγκρίσεως, εξ ονόματος της Κοινότητας, των νέων παραρτημάτων VIII και IX και της τροποποίησης του παραρτήματος Ι της σύμβασης περί ελέγχου των διαμεθοριακών μεταφορών επικίνδυνων αποβλήτων και της διάθεσης αυτών (σύμβαση της Βασιλείας), όπως προβλέπεται στην απόφαση IV/9 της διάσκεψης των Μερών (98/C 409/07) (Κείμενο που παρουσιάζει ενδιαφέρον για τον ΕΟΧ) COM(1998) 634 τελικό - 98/0307(CNS)

(Υποβλήθηκε από την Επιτροπή στις 6 Νοεμβρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 130P παράγραφος 4, το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, με την απόφαση του Συμβουλίου 93/98/ΕΟΚ (1) η Ευρωπαϊκή Οικονομική Κοινότητα επικύρωσε τη σύμβαση περί ελέγχου των διαμεθοριακών μεταφορών επικίνδυνων αποβλήτων και της διάθεσης αυτών, γνωστή ως σύμβαση της Βασιλείας, και έγινε πλήρες μέλος αυτής στις 7 Μαΐου 1994 7

ότι με την απόφαση III/1 της διάσκεψης των Μερών της σύμβασης της Βασιλείας δινόταν εντολή στην τεχνική ομάδα εργασίας της σύμβασης της Βασιλείας να δώσει πλήρη προτεραιότητα στην κατάρτιση πινάκων προς έγκριση από την τέταρτη διάσκεψη των Μερών και με την απόφαση III/12 της διάσκεψης των Μερών ανετίθετο στην τεχνική ομάδα εργασίας, μεταξύ άλλων, να αναζητήσει τρόπους για την κατάρτιση πινάκων επικίνδυνων αποβλήτων, παράλληλα δε και την ακολουθητέα διαδικασία επανεξέτασης αυτών, καθώς και πινάκων με τα απόβλητα που δεν καλύπτονται από τη σύμβαση της Βασιλείας 7

ότι η τεχνική ομάδα εργασίας κατήρτισε έναν πίνακα αποβλήτων που χαρακτηρίζονται επικίνδυνα βάσει του ορισμού του άρθρου 1 παράγραφος 1 υπό α) της σύμβασης της Βασιλείας (πίνακας Α), και έναν δεύτερο όπου περιλαμβάνονται όσα απόβλητα δεν καλύπτονται από τον ορισμό (πίνακας Β) και ο οποίος μπορεί να θεωρηθεί ότι λειτουργεί διευκρινιστικά ως προς τις διατάξεις του άρθρου 1 παράγραφος 1 υπό α) 7

ότι οι συμπληρωματικοί πίνακες που καταρτίζονται από την τεχνική ομάδα εργασίας δεν φιλοδοξούν να είναι εξαντλητικοί 7 ότι το γεγονός ότι ένα απόβλητο εμφαίνεται στον πίνακα Α δεν αποκλείει το ενδεχόμενο, σε ειδικές περιπτώσεις, να μη χαρακτηριστεί επικινδυνο κατά την έννοια των διατάξεων του άρθρου 1 παράγραφος 1 υπό α) και το γεγονός ότι ένα απόβλητο εμφαίνεται στον πίνακα Β δεν αποκλείει το ενδεχόμενο να χαρακτηριστεί κάποτε επικινδυνο κατά την έννοια των ίδιων διατάξεων 7

ότι, σύμφωνα με τα συμπεράσματα του Συμβουλίου της 7ης Οκτωβρίου 1997, η Επιτροπή έλαβε μέρος εξ ονόματος της Κοινότητας στις διαπραγματεύσεις στο πλαίσιο της τέταρτης συνάντησης της διάσκεψης των Μερών της σύμβασης της Βασιλείας 7

ότι στις 27 Φεβρουαρίου 1998 η τέταρτη διάσκεψη των Μερών εξέδωσε την απόφαση IV/9, με την οποία προστίθενται στη σύμβαση δύο νέα παραρτήματα για περαιτέρω διευκρίνιση των διατάξεων του άρθρου 1 παράγραφος 1 υπό α) 7 πρόκειται για το παράρτημα VIII, όπου περιλαμβάνονται τα απόβλητα τα οποία χαρακτηρίζονται επικίνδυνα (πίνακας Α της τεχνικής ομάδας εργασίας) και για το παράρτημα IX, όπου περιλαμβάνονται τα απόβλητα τα οποία κρίνεται ότι δεν καλύπτονται από τις διατάξεις του άρθρου 1 παράγραφος 1 υπό α) (πίνακας Β της τεχνικής ομάδας εργασίας) 7 με την ίδια απόφαση προστίθενται στο παράρτημα Ι επεξηγηματικές σημειώσεις που διευκρινίζουν ότι τα παραρτήματα VIII και IX δεν φιλοδοξούν να είναι εξαντλητικά και ότι απλώς χρησιμεύουν ως μια πρώτη εικόνα βάσει της οποίας αξιολογούνται τα απόβλητα επικίνδυνα ή μη για τους σκοπούς της σύμβασης 7

ότι, σύμφωνα με το άρθρο 18 παράγραφος 2 υπό γ) της σύμβασης, τα νέα παραρτήματα της σύμβασης τίθενται σε ισχύ μετά παρέλευση έξι μηνών αφότου κοινοποιηθεί από τον θεματοφύλακα η έγκριση των παραρτημάτων, για όσα από τα συμβαλλόμενα Μέρη δεν έχουν γνωστοποιήσει στον θεματοφύλακα ότι δεν μπορούν να τα αποδεχτούν,

ΑΠΟΦΑΣΙΖΕΙ:

Άρθρο 1

Εγκρίνονται εξ ονόματος της Ευρωπαϊκής Κοινότητας η τροποποίηση του παραρτήματος Ι και τα νέα παραρτήματα VIII και IX της σύμβασης περί ελέγχου των διαμεθοριακών μεταφορών επικίνδυνων αποβλήτων και της διάθεσης αυτών, όπως προβλέπεται στην από 27 Φεβρουαρίου 1998 απόφαση IV/9 της διάσκεψης των Μερών.

Το τροποποιητικό κείμενο επισυνάπτεται στην παρούσα απόφαση.

Άρθρο 2

Η παρούσα απόφαση προορίζεται για δημοσίευση στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 39 της 16.2.1993, σ. 1.